Rumex acetosa

Descrission 
Pianta erbosa ch'a viv sempre, con na gròssa reis d'anté a la prima a së svilupa na gamba drita, sempia o pòch ramificà, ch'a peul vnì auta un méter.
Le feuje a son ëd doi sòrt: cole basaj, ch'a formo na rosëtta, a l'han un longh picol e a l'han na forma astà; cole arlongh la gamba a son sensa picol e a ambrasso la gamba.
Le fior, sia maschij che feminij, a son a fass dzor na pan-a slansà. A l'han ij tépaj, forma ëd mes tra sépaj e pétaj, ëd color rossastr.
Ël frut a l'è n'acheni coatà dai sépaj përsistent che a ven-o color ross ruso.

 Ambient 
A chërs ant ij pra e teren ùmid, dal livel dël mar a 2.000 méter.

 Fioridura 
Da magg a agost.

 Particolarità 
Le feuje a son particolarmente riche 'd vitamin-a C.
A l'ha 'd proprietà diurétiche, rinfrescante, antinfiamatòrie e contra la frev.

An piemontèis (zòna 'd Carmagnòla) a ven ciamà rimis, e 'l nòm a smija pròpi rivé diretament dal latin Rumex. Ant la zòna 'd Cavour a ven ciamà lavaseul.

 Arferiment bibliogràfich për chi a veul fé dj'arserche pì ancreuse 
 Rumex acetosa (L.)

Categorìa:Rumex
Categorìa:Botànica